Diari Oficial de la Generalitat Valenciana


Sumari del DOGV 6223, del 10-03-2010 (2010/2443)

RESOLUCIÓ de 29 de gener de 2010, de la Conselleria d'Educació, per la qual es disposa el funcionament de l'Escola Oficial d'Idiomes d'Elda.
--------------------------------------------------------------------------------------------------------------------------------------------

### Dades del document

Número de DOGV
:   6223

Data del DOGV
:   10-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2443


Data del document
:   29-01-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 29 de gener de 2010, de la Conselleria d'Educació, per la qual es disposa el funcionament de l'Escola Oficial d'Idiomes d'Elda. [2010/2443]  
El Decret 20/2010, de 22 de gener, del Consell, pel qual es crea una escola oficial d'idiomes a Elda, publicat en el Diari Oficial de la Comunitat Valenciana de 27 de gener, va autoritzar la Conselleria d'Educació per a dictar les disposicions necessàries per al seu compliment i desenrotllament.  
És procedent l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desenrotllar l'activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i vista la proposta del director general d'Ordenació i Centres Docents de 28 de gener de 2010, i de conformitat amb la mateixa, resolc:  
Primer  
1. L'inici de les activitats a l'Escola Oficial d'Idiomes d'Elda, codi 48351504.  
2. La implantació en el dit centre del nivell bàsic i l'intermedi de les ensenyances d'alemany, francés i anglés. Així mateix, s'hi impartirà el nivell bàsic de valencià  
Segon  
La Direcció Territorial d'Educació d'Alacant nomenarà l'equip directiu del centre, de conformitat amb el que establixen els articles 131 i següents de la Llei Orgànica 2/2006, de 3 de maig, d'Educació i el Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell Valencià (DOCV de 08.09.1997).  
Tercer  
La Direcció General d'Ordenació i Centres Docents determinarà i gestionarà els fons necessaris per a la posada en funcionament i el manteniment del centre, i el dotarà amb l'equipament i el material didàctic necessaris. A este efecte, la Direcció Territorial d'Educació efectuarà l'oportuna i raonada proposta.  
Quart  
El que establix esta resolució s'inscriurà en Registre de Centres Docents de la Comunitat Valenciana.  
Quint  
S'autoritza a les direccions generals de Personal, de Règim Econòmic i d'Ordenació i Centres Docents perquè, en l'àmbit de les seues competències respectives, adopten les mesures necessàries per a l'aplicació i el desenrotllament del que disposa la present resolució.  
Sext  
Esta resolució es publicarà en el Diari Oficial de la Comunitat Valenciana i produirà efectes acadèmics des de l'inici del curs escolar 2008/09, excepte en allò que es referix al nomenament de l'equip directiu, supòsit en què s'estenen a l'1 de juliol de 2008.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà a la seua publicació.  
b) El recurs contenciós administratiu haurà plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà a la seua publicació.  
València, 29 de gener de 2010.- El conseller d'Educació: Alejandro Font de Mora Turón